title: Decizia Biroului Parlamentului European din 29 martie 2004 de stabilire a normelor de punere în aplicare a Regulamentului (CE) nr. 2004/2003 al Parlamentului European și al Consiliului privind statutul și finanțarea partidelor politice la nivel european

text:
               4.3.2014

               RO

               Jurnalul Oficial al Uniunii Europene

               C 63/1

      DECIZIA BIROULUI PARLAMENTULUI EUROPEAN

   din 29 martie 2004 (1)

   de stabilire a normelor de punere în aplicare a Regulamentului (CE) nr. 2004/2003 al Parlamentului European și al Consiliului privind statutul și finanțarea partidelor politice la nivel european
   2014/C 63/01
   BIROUL PARLAMENTULUI EUROPEAN,
   având în vedere Tratatul de instituire a Comunității Europene, în special articolul 191,
   având în vedere Regulamentul (CE) nr. 2004/2003 al Parlamentului European și al Consiliului din 4 noiembrie 2003 privind statutul și finanțarea partidelor politice la nivel european (2), în special articolul 9 alineatul (1),
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3) (denumit în continuare „Regulamentul financiar”) și Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (4) (denumit în continuare „Normele de aplicare a Regulamentului financiar”),
   având în vedere articolul 23 alineatul (11) din Regulamentul de procedură al Parlamentului,
   întrucât:

               (1)

               Este necesar să se stabilească procedurile pentru acordarea și gestionarea granturilor destinate să contribuie la finanțarea partidelor politice la nivel european (denumite în continuare „partide”) și a fundațiilor politice la nivel european (denumite în continuare „fundații”).

               (2)

               Sprijinul financiar pentru partide și fundații constituie un grant de funcționare în sensul articolului 121 din Regulamentul financiar.

               (3)

               Sprijinul financiar acordat fundațiilor este auxiliar sprijinului financiar acordat partidelor, fiind condiționat de afilierea fundațiilor la un partid și de rolul complementar al fundațiilor în îndeplinirea obiectivelor pe termen lung ale partidelor. Pentru a garanta buna gestiune financiară și transparența, orice sprijin financiar acordat face obiectul unei decizii a Biroului, care se aduce la cunoștința beneficiarului,

         ADOPTĂ PREZENTA DECIZIE:
   Articolul 1
   Obiectul
   Prezenta decizie stabilește normele de punere în aplicare a Regulamentului (CE) nr. 2004/2003.
   Cu excepția cazurilor în care se indică altfel, prezenta decizie se aplică atât partidelor, cât și fundațiilor.
   Articolul 2
   Cererea de propuneri
   Parlamentul European publică anual, înainte de sfârșitul primului semestru al anului anterior exercițiului financiar pentru care se solicită grantul, o cerere de propuneri în vederea acordării granturilor pentru finanțarea partidelor și a fundațiilor. i
   Articolul 3
   Cererea de finanțare
   (1)   În scopul aplicării articolului 4 din Regulamentul (CE) nr. 2004/2003, orice organizație care dorește să obțină un grant de la bugetul general al Uniunii adresează o cerere scrisă Președintelui Parlamentului European înainte de data de 1 octombrie a anului anterior exercițiului financiar pentru care se solicită grantul. Condițiile prevăzute la articolul 3 din Regulamentul (CE) nr. 2004/2003 trebuie să fie îndeplinite la data depunerii cererii și trebuie menținute pe durata întregii perioade de finanțare.
   (2)   Formularul de cerere de finanțare este stabilit în anexa 1. Formularul este disponibil pe pagina de internet a Parlamentului.
   (3)   În cererea de finanțare, trebuie să fie acceptate Condițiile generale astfel cum sunt stabilite în anexa 2a (partide) și anexa 2b (fundații).
   (4)   Toate notificările făcute în temeiul articolului 4 alineatul (3) din Regulamentul (CE) nr. 2004/2003 se transmit Președintelui Parlamentului European.
   Articolul 4
   Decizia privind cererea de finanțare
   (1)   La propunerea Secretarului General, Biroul evaluează cererile de finanțare pe baza criteriilor prevăzute la articolele 3 și 4 din Regulamentul (CE) nr. 2004/2003, în vederea determinării cererilor care sunt eligibile pentru finanțare. Biroul și, în cursul pregătirii deciziei Biroului, Secretarul General pot cere solicitantului să depună documente justificative suplimentare sau să clarifice documentele justificative anexate la cerere, într-un termen pe care aceștia îl stabilesc.
   (2)   Până la data de 1 ianuarie a exercițiului financiar pentru care se solicită grantul, Biroul întocmește lista beneficiarilor și a cuantumurilor granturilor acordate. În cazul în care o cerere de finanțare nu este acceptată, Biroul prezintă, în cadrul aceleiași decizii, motivele pentru respingerea cererii, în special prin raportare la criteriile prevăzute la articolele 3 și 4 din Regulamentul (CE) nr. 2004/2003.
   Termenul prevăzut la primul paragraf poate fi prelungit în mod excepțional, dacă nu este posibilă întocmirea în timp util a listei beneficiarilor și a cuantumurilor granturilor acordate din cauza datei ultimei reuniuni a Biroului dinaintea vacanței parlamentare de iarnă sau din cauza unei întârzieri survenite în procedura bugetară a Uniunii.
   Decizia Biroului se adoptă pe baza evaluării prevăzute la alineatul (1). Decizia ține cont de orice modificări intervenite în situația solicitantului după depunerea cererii, pe baza notificărilor primite în conformitate cu articolul 4 alineatul (3) din Regulamentul (CE) nr. 2004/2003 și a modificărilor care sunt cunoscute public.
   În conformitate cu articolul 10 alineatul (1) litera (b) din Regulamentul (CE) nr. 2004/2003, valoarea grantului care urmează a fi acordat fiecărui partid se stabilește în funcție de numărul deputaților în Parlamentul European care fac parte din partidul solicitant, la data finală prevăzută pentru depunerea cererilor, cu excepția cazului în care numărul deputaților care fac parte dintr-un partid a crescut în urma aderării unor noi state membre.
   Atunci când, în urma unei modificări a numărului de organizații care au depus cereri de finanțare sau a numărului de deputați care au devenit membri ai unui partid solicitant, sumele pentru solicitanți diferă semnificativ de cele care ar putea fi prevăzute la momentul publicării cererii de propuneri, Secretarul General informează Biroul în legătură cu aceasta, iar Biroul poate invita Președintele Parlamentului European să prezinte comisiei competente o propunere de adaptare a creditelor disponibile.
   (3)   Secretarul General, sau o persoană autorizată în mod corespunzător de acesta, informează solicitanții în scris asupra deciziei privind cererile. În cazul în care cererea este aprobată, notificarea include, în anexă, decizia de acordare a unui grant emisă de Birou. În cazul în care cererea este respinsă, notificarea include motivele respingerii prezentate de către Birou. Solicitanții ale căror cereri au fost respinse de către Birou sunt informați cu privire la aceasta în termen de 15 zile calendaristice de la notificarea beneficiarilor cu privire la decizia de acordare a unui grant.
   Articolul 5
   Decizia de acordare a unui grant
   Acordarea unui grant unui beneficiar se face printr-o decizie de acordare a unui grant emisă de Birou și transmisă beneficiarului, în temeiul articolului 121 alineatul (1) din Regulamentul financiar. Modelele pentru un proiect de decizie de acordare a unui grant sunt stabilite în anexele 2a și 2b.
   Articolul 6
   Plata
   (1)   Cu excepția cazurilor în care Biroul decide altfel, granturile se plătesc beneficiarilor ca prefinanțare într-o singură tranșă de 80 % din cuantumul maxim al grantului, în termen de 15 zile de la data deciziei de acordare a unui grant. Este permisă prefinanțarea de 100 % a sumei maxime a grantului cu condiția ca beneficiarul să prezinte o garanție de prefinanțare în temeiul articolului 206 din Normele de aplicare a Regulamentului financiar, care să acopere 40 % din grantul acordat.
   (2)   Soldul se plătește la încheierea perioadei de eligibilitate pentru finanțare din partea Uniunii, pe baza cheltuielilor efectuate în mod real de către beneficiar în realizarea programului de activitate. În cazul în care cuantumul total al plăților anterioare depășește valoarea calculată pentru grantul final, Parlamentul recuperează sumele plătite nejustificat.
   (3)   Până la data de 15 mai și cel târziu până la data de 30 iunie după sfârșitul exercițiului financiar, beneficiarul trebuie să prezinte un raport final pentru a permite Parlamentului să plătească soldul grantului. Raportul final este compus din următoarele documente:

               (a)

               un raport privind realizarea programului de activitate, așa cum este definit în anexa 1, secțiunea II (2.1);

               (b)

               o situație financiară a cheltuielilor eligibile efectuate în mod real, conform structurii bugetului provizoriu;

               (c)

               o situație recapitulativă a veniturilor și cheltuielilor corespunzătoare conturilor beneficiarului pentru perioada de eligibilitate prevăzută de decizia de acordare a unui grant, care să specifice, în cazul partidelor, valoarea surplusului reportat de către partid în următorul exercițiu financiar și cuantumul care va fi alocat pentru rezerva specifică;

               (d)

               lista menționată la articolul 6 alineatul (1) litera (b) din Regulamentul (CE) nr. 2004/2003, care cuprinde donatorii și donațiile primite de la fiecare donator, cu excepția donațiilor care nu depășesc 500 EUR per an și per donator;

               (e)

               o listă a contractelor, cu excepția contractelor de închiriere a birourilor și a contractelor de angajare a personalului salariat, care depășesc valoarea de 10 000 EUR, cu specificarea partenerului contractual și a adresei acestuia, precum și a naturii bunurilor sau serviciilor;

               (f)

               un raport privind un audit extern asupra conturilor beneficiarului, efectuat de către un organism independent sau de un expert autorizat conform legislației naționale să auditeze conturi și numit de Parlamentul European pentru toate partidele și fundațiile.

         (4)   Scopul auditului extern efectuat în conformitate cu Standardele Internaționale de Audit certifică următoarele:

               (a)

               că declarațiile financiare au fost întocmite în conformitate cu dreptul intern aplicabil beneficiarului, nu conțin inexactități semnificative și oferă o imagine reală și fidelă a poziției financiare și a rezultatelor din exploatare;

               (b)

               că documentele financiare prezentate Parlamentului European de către beneficiar sunt conforme cu dispozițiile financiare ale deciziei Biroului de acordare a grantului;

               (c)

               că cheltuielile declarate au fost efectuate în mod real;

               (d)

               că situația veniturilor este exhaustivă;

               (e)

               că obligațiile ce decurg din Regulamentul (CE) nr. 2004/2003 au fost respectate;

               (f)

               că obligațiile ce decurg din decizia de acordare a unui grant, în special din articolul II.7 și articolul II.11, au fost respectate;

               (g)

               (în cazul partidelor) că orice surplus reportat în următorul exercițiu financiar a fost utilizat în primul trimestru al exercițiului financiar, în conformitate cu articolul 6a din prezenta decizie a Biroului;

               (h)

               că obligațiile prevăzute la articolul 125 alineatele (5) și (6) din Regulamentul financiar au fost respectate;

               (i)

               că aporturile în natură au fost efectiv furnizate beneficiarului și au fost evaluate în conformitate cu normele aplicabile.

         Auditorul este contractat de Parlament, în conformitate cu procedurile de licitație în vigoare prevăzute de Regulamentul financiar. Onorariul auditorului este plătit de Parlament.
   (5)   La primirea documentelor menționate la alineatul (3) și a oricărei informații suplimentare necesare Parlamentului, Biroul, în urma unei propuneri a Secretarului General, aprobă în termen de trei luni raportul final.
   Biroul și, în cursul pregătirii deciziei Biroului, Secretarul General pot cere beneficiarului să furnizeze documente justificative sau orice alte informații suplimentare pe care le consideră necesare pentru a-i permite să aprobe raportul final.
   După audierea reprezentanților beneficiarului în cauză, Biroul poate să respingă raportul final și să solicite prezentarea unui nou raport în termen de 15 zile.
   În cazul în care Parlamentul nu răspunde în scris în termenul de trei luni menționat la primul paragraf, se consideră că raportul final a fost aprobat. În cazul în care se solicită informații suplimentare, termenul de examinare se prelungește cu perioada necesară pentru obținerea și evaluarea informațiilor în cauză.
   Articolul 6a
   Surplus de venituri, credite reportate și rezerva specifică
   Surplusul de venituri pentru exercițiul financiar N poate, în conformitate cu articolul 125 din Regulamentul financiar, să fie reportat în următorul exercițiu financiar și/sau introdus într-o rezervă specifică. Acesta se constituie din diferența dintre cheltuielile totale eligibile și:

               (a)

               cuantumul grantului inițial acordat de Parlament pentru exercițiul financiar N, în temeiul articolului 4 alineatul (2); și

               (b)

               resursele proprii ale partidului prevăzute pentru acoperirea cheltuielilor eligibile, partidul acoperind anterior cheltuielile neeligibile doar din resurse proprii; și

               (c)

               orice surplus reportat din exercițiul financiar N-1.

               (a)

               Surplusul de venit care poate fi reportat în exercițiul financiar N+1 nu poate depăși 25 % din venitul total prevăzut la alineatul (1) literele (a) și (b).

               (b)

               Cuantumul reportat se înscrie în bilanțul de închidere al exercițiului financiar N ca „provizion de reportat în exercițiul financiar N+1 pentru acoperirea cheltuielilor eligibile care urmează a fi efectuate în primul trimestru al exercițiului N+1”. Alocarea pentru acest provizion reprezintă o cheltuială eligibilă care aparține exercițiului financiar N.

               (c)

               Provizionul în cauză este înregistrat în contul de profit și pierderi pentru exercițiul financiar N+1. O regularizare provizorie realizată cel târziu la data de 31 martie a exercițiului N+1 determină cheltuielile eligibile efectuate în mod real până la această dată. În cazul în care provizionul depășește cheltuielile, diferența dintre cele două sume se deduce din grant atunci când se stabilește grantul final pentru exercițiul N în conformitate cu articolul 7.

               (a)

               În pasivul din bilanțul de închidere poate fi inclus un cont de rezervă specific ale cărui fonduri provin exclusiv din surplusul de venit menționat la alineatul (1).

               (b)

               Surplusul de venit care poate fi înscris în contul de rezervă specific nu depășește diferența dintre veniturile menționate la alineatul (1) litera (b) și cota noțională minimă (15 %) din resursele proprii necesare pentru acoperirea cheltuielilor eligibile suportate în mod real sau inclusă în provizionul de reportat în exercițiul financiar N+1.

               (c)

               Contul de rezervă specific pentru partide nu poate fi creditat cu o sumă care determină soldul total să depășească suma de referință prevăzută la articolul 125 alineatul (6) al treilea paragraf din Regulamentul financiar, definită ca media aritmetică a veniturilor totale din ultimele trei exerciții financiare.

               (d)

               Contul de rezervă specific pentru fundații este reglementat de dispozițiile de la articolul 125 alineatul (5) din Regulamentul financiar și articolul 184 din Normele de aplicare a Regulamentului financiar.

         Articolul 7
   Determinarea grantului final
   (1)   Indiferent de informațiile obținute ulterior prin verificări și audituri, după audierea reprezentanților beneficiarului care solicită o audiere, Biroul determină cuantumul grantului final care urmează să fie acordat beneficiarului pe baza documentelor prevăzute la articolul 6 alineatul (3), pe care le-a aprobat.
   (2)   Suma totală plătită beneficiarului de Parlament nu depășește, în niciun caz:

               (a)

               cuantumul maxim al grantului prevăzut la articolul I.3.2 din decizia de acordare a unui grant;

               (b)

               85 % din cheltuielile eligibile efectuate în mod real.

         (3)   Grantul este limitat la suma necesară pentru echilibrarea resurselor proprii și a cheltuielilor eligibile din bugetul de funcționare al beneficiarului care au survenit în scopul realizării programului de activitate. În niciun caz acesta nu aduce profit beneficiarului, astfel cum este definit la articolul 125 din Regulamentul financiar. Orice surplus conduce la o reducere corespunzătoare a cuantumului grantului.
   (4)   În funcție de cuantumul grantului final determinat în conformitate cu alineatele (1)-(3) și de valoarea cumulativă a plăților efectuate anterior în temeiul deciziei de acordare a grantului, Biroul stabilește valoarea soldului de plătit, egal cu sumele datorate încă beneficiarului. În cazul în care valoarea cumulativă a plăților efectuate anterior depășește cuantumul grantului final, Secretarul General sau delegatul său emite un ordin de recuperare pentru suma plătită în exces.
   Articolul 8
   Suspendarea și reducerea grantului
   La propunerea Secretarului General, Biroul suspendă plățile și reduce grantul și, după caz, revocă decizia de acordare a unui grant și poate solicita rambursarea sumelor necuvenite:

               (a)

               în cazul în care grantul este utilizat pentru acoperirea unor cheltuieli care nu sunt autorizate de Regulamentul (CE) nr. 2004/2003;

               (b)

               în cazul netransmiterii notificării prevăzute la articolul 4 alineatul (3) din Regulamentul (CE) nr. 2004/2003;

               (c)

               în cazul neîndeplinirii condițiilor și obligațiilor prevăzute la articolul 3, respectiv articolul 6 din Regulamentul (CE) nr. 2004/2003;

               (d)

               într-una dintre situațiile prevăzute la articolele 106 sau 107 din Regulamentul financiar.

         Înainte de a lua o decizie, Biroul îi oferă beneficiarului posibilitatea de a face comentarii asupra neregulilor constatate.
   Articolul 9
   Recuperarea
   (1)   În cazul în care beneficiarului i-au fost plătite sume nejustificate sau în care o procedură de recuperare este justificată în conformitate cu dispozițiile deciziei de acordare a grantului, beneficiarul rambursează Parlamentului sumele în cauză, în conformitate cu condițiile și la termenele stabilite de Parlament.
   (2)   În cazul în care beneficiarul nu efectuează rambursarea în termenul stabilit de Parlament, acesta din urmă percepe dobânzi de întârziere pentru sumele datorate, la rata prevăzută la articolul II.13.3 din decizia de acordare a grantului. Dobânzile de întârziere se aplică pentru perioada dintre data prevăzută pentru rambursare, exclusă, și data la care Parlamentul încasează integral sumele datorate, inclusă.
   Articolul 10
   Verificările și auditurile
   (1)   Verificarea periodică prevăzută la articolul 5 alineatul (1) din Regulamentul (CE) nr. 2004/2003 este efectuată de către Secretarul General.
   (2)   Beneficiarul furnizează toate informațiile detaliate solicitate către Parlament sau orice alt organism extern autorizat de către Parlament, astfel încât Parlamentul să poată verifica realizarea corespunzătoare a programului de activitate și respectarea dispozițiilor din decizia de acordare a grantului.
   (3)   Beneficiarul pune la dispoziția Parlamentului toate documentele originale, în special documentele contabile, bancare și fiscale sau, în cazuri excepționale justificate corespunzător, copiile certificate conform cu documentele originale, care au legătură cu decizia de acordare a grantului. Perioada de retenție se încheie după cinci ani de la data la care se efectuează plata soldului datorat, în conformitate cu articolul I.4.2 din decizia de acordare a grantului.
   (4)   Beneficiarul facilitează efectuarea de către Parlament, fie direct prin personalul propriu, fie prin intermediul unui organism extern pe care Parlamentul l-a autorizat în acest sens, a unui audit asupra modului de utilizare a grantului. Acest audit poate fi efectuat pe întreaga durată a deciziei de acordare a unui grant, până la sfârșitul perioadei de cinci ani de la data la care este plătit soldul sumelor datorate, astfel cum este menționat la articolul I.4.2 din decizia de acordare a unui grant. După caz, concluziile auditului pot conduce la adoptarea unor decizii de recuperare de către Birou.
   (5)   Fiecare decizie de acordare a unui grant prevede în mod expres auditarea de către Parlament și Curtea de Conturi, pe baza documentelor justificative și la fața locului, a beneficiarului care a primit un grant de la bugetul general al Uniunii.
   Ordonatorul de credite delegat poate efectua controale ex-post astfel cum se prevede la articolul 66 alineatul (6) din Regulamentul financiar.
   (6)   În temeiul Regulamentului (UE, Euratom) nr. 883/2013 al Parlamentului European și al Consiliului (5), OLAF poate efectua, de asemenea, controale și verificări la fața locului, în conformitate cu procedurile prevăzute în dreptul Uniunii pentru protecția intereselor financiare ale Uniunii contra fraudelor și altor nereguli. După caz, concluziile pot conduce la adoptarea de către Birou a unor decizii de recuperare.
   Articolul 11
   Asistența tehnică
   (1)   La propunerea Secretarului General, Biroul poate acorda partidelor și fundațiilor asistență tehnică, în conformitate cu Decizia Biroului din 14 martie 2000 privind utilizarea clădirilor Parlamentului de către organisme externe, astfel cum a fost modificată, și orice altă formă de asistență tehnică prevăzută de normele adoptate ulterior de către Birou. Biroul poate delega Secretarului General competența de a lua anumite tipuri de decizii privind acordarea de asistență tehnică.
   (2)   Anual, în termen de trei luni de la încheierea exercițiului financiar, Secretarul General prezintă Biroului un raport detaliat privind asistența tehnică acordată de către Parlament fiecărui partid și fundație. Raportul se publică ulterior pe pagina de internet a Parlamentului.
   Articolul 11a
   Norme privind campaniile electorale
   Biroul poate adopta, în timp util înaintea alegerilor pentru Parlament, norme privind eligibilitatea cheltuielilor efectuate de partide în legătură cu campaniile desfășurate de acestea în contextul acestor alegeri.
   Articolul 12
   Publicitatea
   (1)   Parlamentul publică pe pagina sa de internet cel puțin informațiile menționate la articolul 9a din Regulamentul (CE) nr. 2004/2003 și la articolul 191 alineatul (1) din Normele de aplicare a Regulamentului financiar în primele șase luni ale exercițiului financiar următor.
   (2)   Beneficiarul publică pe pagina sa de internet sau, în lipsa unei astfel de pagini, într-un mijloc de informare publică adecvat cel puțin informațiile prevăzute la articolul 6 alineatul (1) din Regulamentul (CE) nr. 2004/2003 până la data de 30 septembrie a anului următor exercițiului financiar pentru care i-a fost acordat grantul.
   Articolul 13
   Dreptul de recurs
   Deciziile adoptate în conformitate cu prezenta decizie pot face obiectul unui recurs la Curtea de Justiție a Uniunii Europene, în conformitate cu condițiile prevăzute de Tratatul privind funcționarea Uniunii Europene.
   Articolul 14
   Intrarea în vigoare
   Modificările aduse prezentei decizii adoptate de Birou la 13 ianuarie 2014 se aplică începând cu procedura de acordare a granturilor pentru 2014.
   Articolul 15
   Publicare
   Prezenta decizie se publică în Jurnalul Oficial al Uniunii Europene și pe pagina de internet a Parlamentului European.

      (1)  Modificată prin Deciziile Biroului din 1 februarie 2006, 18 februarie 2008, 2 februarie 2011 și 13 ianuarie 2014. Prezenta publicare constituie o versiune consolidată a Deciziei Biroului din 29 martie 2004, astfel cum a fost cel mai recent modificată prin Decizia Biroului din 13 ianuarie 2014.

      (2)  JO L 297, 15.11.2003, p. 1.

      (3)  JO L 298, 26.10.2012, p. 1.

      (4)  JO L 362, 31.12.2012, p. 1.

      (5)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

      ANEXA 1

      ANEXA 2A
      (Partid)

         ANEXĂ

            Defalcarea bugetului de funcționare provizoriu

                        Cheltuieli

                     Cheltuieli eligibile

                     Buget

                     Efectuate

                        A.1:   Cheltuieli de personal

                                 1.

                                 Salarii

                                 2.

                                 Contribuții

                                 3.

                                 Formare profesională

                                 4.

                                 Cheltuieli de misiune ale personalului

                                 5.

                                 Alte cheltuieli legate de personal

                        A.2:   Cheltuieli de infrastructură și funcționare

                                 1.

                                 Chirii, cheltuieli și costuri de întreținere

                                 2.

                                 Cheltuieli de instalare, exploatare și întreținere a echipamentelor

                                 3.

                                 Cheltuieli de amortizare a bunurilor mobile și imobile

                                 4.

                                 Papetărie și furnituri de birou

                                 5.

                                 Cheltuieli de poștă și telecomunicații

                                 6.

                                 Cheltuieli de imprimare, traducere și reproducere

                                 7.

                                 Alte cheltuieli de infrastructură

                        A.3:   Cheltuieli administrative

                                 1.

                                 Cheltuieli de documentare (ziare, agenții de presă, baze de date)

                                 2.

                                 Cheltuieli de studiu și cercetare

                                 3.

                                 Cheltuieli juridice

                                 4.

                                 Cheltuieli de contabilitate și audit

                                 5.

                                 Sprijin acordat terților (1)

                                 6.

                                 Cheltuieli administrative diverse

                        A.4:   Reuniuni și cheltuieli de reprezentare

                                 1.

                                 Costurile aferente reuniunilor

                                 2.

                                 Participări la seminarii și conferințe

                                 3.

                                 Cheltuieli de reprezentare

                                 4.

                                 Cheltuieli pentru invitații

                                 5.

                                 Alte cheltuieli pentru reuniuni

                        A.5:   Cheltuieli de informare și publicare

                                 1.

                                 Cheltuieli de publicare

                                 2.

                                 Crearea și gestionarea site-urilor internet

                                 3.

                                 Cheltuieli de publicitate

                                 4.

                                 Dispozitive de comunicare (echipamente)

                                 5.

                                 Seminarii și expoziții

                                 6.

                                 Campanii electorale (1)

                                 7.

                                 Alte cheltuieli de informare

                                    A.6:

                                 Cheltuieli aferente aporturilor în natură

                                    A.7:

                                 Alocare pentru „Provizionul pentru acoperirea cheltuielilor eligibile care urmează a fi efectuate în primul trimestru al exercițiului N+ 1”
                                  (1)

                                 A.

                                 TOTAL CHELTUIELI ELIGIBILE

                        B.1:   Cheltuieli neeligibile

                                 1.

                                 Alocații pentru alte provizioane

                                 2.

                                 Cheltuieli financiare

                                 3.

                                 Pierderi din diferențe de curs valutar

                                 4.

                                 Creanțele incerte față de terți

                                 5.

                                 Altele (de specificat)

                                 B.

                                 TOTAL CHELTUIELI NEELIGIBILE

                                 C.

                                 TOTAL CHELTUIELI

                        Venituri

                     Buget

                     Efectuate

                                 D.1.

                                 Dizolvarea „Provizionului pentru acoperirea costurilor eligibile care urmează a fi efectuate în primul trimestru al exercițiului N” (1)

                                 D.2.

                                 Grantul Parlamentului European

                                 D.3.

                                 Cotizații

                                 3.1.

                                 din partea partidelor membre

                                 3.2.

                                 din partea membrilor individuali

                                 D.4.

                                 Donații

                                 4.1.

                                 care depășesc 500 EUR

                                 4.2.

                                 care nu depășesc 500 EUR

                                 D.5.

                                 Alte resurse proprii (pentru acoperirea cheltuielilor eligibile) (a se enumera)

                                 D.6.

                                 Aporturi în natură

                                 D.

                                 VENITURI (pentru acoperirea cheltuielilor eligibile)

                                 E.1.

                                 Alte resurse proprii (pentru acoperirea cheltuielilor neeligibile) (a se enumera)

                                 E.

                                 VENITURI (pentru acoperirea cheltuielilor neeligibile)

                                 F.1.

                                 Dobânda din prefinanțare

                                 F.

                                 TOTAL VENITURI

                                 G.

                                 Profit/Pierdere (F-C)

                                 H.1.

                                 Alocarea de resurse proprii în contul rezervei specifice

                                 H.

                                 Profit/pierdere pentru verificarea conformității cu regula de non-profit (G-H.1)

            (1)  Nu se aplică fundațiilor politice la nivel european.

      ANEXA 2B
      (Fundație)

         ANEXĂ

            Defalcarea bugetului de funcționare provizoriu

                        Cheltuieli

                     Cheltuieli eligibile

                     Buget

                     Efectuate

                        A.1:   Cheltuieli de personal

                                 1.

                                 Salarii

                                 2.

                                 Contribuții

                                 3.

                                 Formare profesională

                                 4.

                                 Cheltuieli de misiune ale personalului

                                 5.

                                 Alte cheltuieli legate de personal

                        A.2:   Cheltuieli de infrastructură și funcționare

                                 1.

                                 Chirii, cheltuieli și costuri de întreținere

                                 2.

                                 Cheltuieli de instalare, exploatare și întreținere a echipamentelor

                                 3.

                                 Cheltuieli de amortizare a bunurilor mobile și imobile

                                 4.

                                 Papetărie și furnituri de birou

                                 5.

                                 Cheltuieli de poștă și telecomunicații

                                 6.

                                 Cheltuieli de imprimare, traducere și reproducere

                                 7.

                                 Alte cheltuieli de infrastructură

                        A.3:   Cheltuieli administrative

                                 1.

                                 Cheltuieli de documentare (ziare, agenții de presă, baze de date)

                                 2.

                                 Cheltuieli de studiu și cercetare

                                 3.

                                 Cheltuieli juridice

                                 4.

                                 Cheltuieli de contabilitate și audit

                                 5.

                                 Sprijin acordat terților (1)

                                 6.

                                 Cheltuieli administrative diverse

                        A.4:   Reuniuni și cheltuieli de reprezentare

                                 1.

                                 Costurile aferente reuniunilor

                                 2.

                                 Participări la seminarii și conferințe

                                 3.

                                 Cheltuieli de reprezentare

                                 4.

                                 Cheltuieli pentru invitații

                                 5.

                                 Alte cheltuieli pentru reuniuni

                        A.5:   Cheltuieli de informare și publicare

                                 1.

                                 Cheltuieli de publicare

                                 2.

                                 Crearea și gestionarea site-urilor internet

                                 3.

                                 Cheltuieli de publicitate

                                 4.

                                 Dispozitive de comunicare (echipamente)

                                 5.

                                 Seminarii și expoziții

                                 6.

                                 Campanii electorale (1)

                                 7.

                                 Alte cheltuieli de informare

                                    A.6:

                                 Cheltuieli aferente aporturilor în natură

                                    A.7:

                                 Alocare pentru „Provizionul pentru acoperirea cheltuielilor eligibile care urmează a fi efectuate în primul trimestru al exercițiului N+1”
                                  (1)

                                 A.

                                 TOTAL CHELTUIELI ELIGIBILE

                        B.1:   Cheltuieli neeligibile

                                 1.

                                 Alocații pentru alte provizioane

                                 2.

                                 Cheltuieli financiare

                                 3.

                                 Pierderi din diferențe de curs valutar

                                 4.

                                 Creanțele incerte față de terți

                                 5.

                                 Altele (de specificat)

                                 B.

                                 TOTAL CHELTUIELI NEELIGIBILE

                                 C.

                                 TOTAL CHELTUIELI

                        Venituri

                     Buget

                     Efectuate

                                 D.1.

                                 Dizolvarea „Provizionului pentru acoperirea costurilor eligibile care urmează a fi efectuate în primul trimestru al exercițiului N” (1)

                                 D.2.

                                 Grantul Parlamentului European

                                 D.3.

                                 Cotizații

                                 3.1

                                 din partea partidelor membre

                                 3.2

                                 din partea membrilor individuali

                                 D.4.

                                 Donații

                                 4.1

                                 care depășesc 500 EUR

                                 4.2

                                 care nu depășesc 500 EUR

                                 D.5.

                                 Alte resurse proprii (pentru acoperirea cheltuielilor eligibile) (a se enumera)

                                 D.6.

                                 Aporturi în natură

                                 D.

                                 VENITURI (pentru acoperirea cheltuielilor eligibile)

                                 E.1.

                                 Alte resurse proprii (pentru acoperirea cheltuielilor neeligibile) (a se enumera)

                                 E.

                                 VENITURI (pentru acoperirea cheltuielilor neeligibile)

                                 F.1.

                                 Dobânda din prefinanțare

                                 F.

                                 TOTAL VENITURI

                                 G.

                                 Profit/Pierdere (F-C)

                                 H.1.

                                 Alocarea de resurse proprii în contul rezervei specifice

                                 H.

                                 Profit/pierdere pentru verificarea conformității cu regula de non-profit (G-H.1)

            (1)  Nu se aplică fundațiilor politice la nivel european.


title: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/167

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2007
   (2009/667/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene a Căilor Ferate pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A6-0165/2009),

               1.

               acordă directorului Agenției Europene a Căilor Ferate descărcarea de gestiune pentru execuția bugetului agenției aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 53.

      (2)  JO C 311, 5.12.2008, p. 92.

      (3)  JO L 248, 16.9.2002, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene a Căilor Ferate pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A6-0165/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul i-a acordat directorului executiv al Agenției Europene a Căilor Ferate descărcarea de gestiune pentru execuția bugetului autorității aferent exercițiului financiar 2006 (6),

               1.

               salută faptul că, în timp ce declarația de asigurare a CCE pentru 2006 conținea câteva rezerve în ceea ce privește operațiunile subiacente, declarația de asigurare a CCE pentru 2007 este fără rezerve;

               2.

               observă că agenția a dispus de 16 645 000 EUR în credite de angajament și credite de plată de la bugetul 2007;

               3.

               remarcă faptul că, în răspunsurile sale la raportul anual al CCE pentru 2006, agenția estima costurile suplimentare aferente obligației sale de a lucra în două orașe diferite – deoarece sediul administrativ este la Valenciennes, iar reuniunile au loc la Lille – la 450 000 EUR, fără a include costurile indirecte, cum ar fi orele de muncă „pierdute” din cauza deplasărilor sau munca administrativă suplimentară;

               4.

               regretă faptul că existența a două sedii îngreunează activitatea agenției și generează costuri suplimentare pentru contribuabilii europeni; constată că proiectul de acord cu statul gazdă prevede ca aceste costuri suplimentare să fie acoperite de statul gazdă;

               5.

               salută faptul că agenția a luat măsuri în urma observației critice a CCE privind absența unui inventar fizic al activelor sale imobilizate și că a întocmit un inventar fizic în iunie 2008, toate activele imobilizate fiind acum etichetate și urmând a fi înregistrate în inventar;

               6.

               ia act de criticile CCE conform cărora au fost constatate deficiențe în câteva proceduri de selecție, iar agenția nu și-a finalizat încă procedurile de recrutare;

               7.

               invită agenția să își îndeplinească promisiunea făcută în răspunsurile adresate CCE și să finalizeze în primul trimestru al lui 2009 descrierea completă a procedurilor de urmat pentru recrutări;

         Planificarea și execuția bugetului

               8.

               remarcă faptul că CCE, fără a exprima rezerve în declarația sa de asigurare, atrage atenția în mod deosebit asupra observațiilor sale privind planificarea și execuția bugetului;

               9.

               constată, din raportul anual al CCE pentru 2006, că bugetul final al agenției pentru exercițiul financiar 2007 a fost de 16 600 000 EUR, incluzând o rezervă de 1 900 000 EUR; ia act, de asemenea, că la sfârșitul lui 2007 au fost anulate credite în valoare de 3 400 000 EUR, inclusiv rezerva, și că, în plus, au fost reportate în 2008 credite în valoare de 2 700 000 EUR;

               10.

               își exprimă îngrijorarea cu privire la concluzia CCE, conform căreia peste 35 % din creditele finale nu au fost utilizate, ceea ce demonstrează, conform CCE, că procedurile agenției de programare și elaborare a bugetului sunt afectate de deficiențe grave;

               11.

               remarcă faptul că, în răspunsurile sale adresate CCE, agenția menționează că bugetul 2007 a fost elaborat imediat după ce agenția devenise independentă din punct de vedere financiar și nu dispunea de experiențe anterioare pe baza cărora să își întocmească estimările și că incertitudinea privind eliberarea rezervei și momentul eliberării au impus planificarea activităților fără a se ține seama de rezervă;

               12.

               își exprimă îngrijorarea față de constatarea CCE conform căreia, deși rata de execuție a bugetului agenției a fost redusă, sumele în numerar pe care aceasta le-a solicitat și le-a primit de la Comisie depășesc cu mult necesarul său real de numerar;

               13.

               remarcă faptul că, la începutul lui 2007, agenția dispunea de cca 2 300 000 EUR în numerar și că, în plus, a solicitat și a primit 17 000 000 EUR în numerar de la Comisie; constată că plățile efectuate în 2007 s-au ridicat la cca 12 500 000 EUR; concluzionează că numerarul primit depășea necesarul real de numerar cu cca 6 800 000 EUR;

               14.

               este de acord cu concluzia CCE conform căreia previziunile de numerar ale agenției nu au fost întocmite cu rigurozitate, ceea ce contravine principiului bunei gestiuni financiare;

               15.

               ia act de faptul că, în răspunsul său scris adresat Parlamentului, directorul executiv a recunoscut că valoarea totală a numerarului solicitat și primit a depășit necesarul final și a explicat că acest lucru este legat de rata redusă de execuție a bugetului și de lipsa de experiență în elaborarea previziunilor privind necesarul de numerar;

               16.

               salută declarația directorului executiv conform căreia, între timp, procedura pentru încasarea subvențiilor a fost actualizată și previziunile privind necesarul de numerar au fost îmbunătățite;

               17.

               invită agenția să acorde o atenție deosebită îmbunătățirii modului în care își gestionează numerarul, în conformitate cu articolul 15 alineatul (5) din Regulamentul (CE) nr. 2343/2002, care este în vigoare din iulie 2008 și care obligă agențiile să aplice o gestiune strictă a numerarului pentru a se asigura că soldurile lor de numerar se limitează la acoperirea unor cerințe justificate;

         Măsurile luate ca urmare descărcării de gestiune 2006

               18.

               reamintește că exercițiul financiar 2006 a fost primul exercițiu în care agenția a fost autonomă din punct de vedere financiar și a făcut obiectul procedurii de descărcare de gestiune;

               19.

               reamintește că, pentru 2006, CCE a emis o declarație de asigurare cu rezerve, din cauza deficiențelor procedurilor de achiziții publice, și regretă faptul că CCE a constatat deficiențe în acest domeniu și în 2007;

               20.

               ia act de faptul că, în răspunsurile sale către CCE, agenția admite că mai sunt necesare îmbunătățiri și menționează că lucrează la un manual de achiziții publice pentru a standardiza procedurile;

               21.

               constată că, la fel ca în 2006, CCE a depistat deficiențe în cadrul execuției bugetului, în special un nivel ridicat de credite reportate;

               22.

               invită agenția să depună eforturi pentru a crește rata de execuție a bugetului și să prezinte măsurile luate și rezultatele obținute în raportul său privind gestiunea bugetară și financiară pentru 2008;

               23.

               îndeamnă Comisia să se asigure că agenția menține pe viitor o disciplină financiară strictă și respectă întotdeauna bugetele convenite;

               24.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor UE (7).

      (1)  JO C 278, 31.10.2008, p. 53.

      (2)  JO C 311, 5.12.2008, p. 92.

      (3)  JO L 248, 16.9.2002, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 209.

      (7)  A se vedea pagina 206 din prezentul Jurnal Oficial.


title: Decizia (UE) 2017/341 a Parlamentului European și a Consiliului din 14 decembrie 2016 privind mobilizarea Fondului european de ajustare la globalizare în urma unei cereri din partea Spaniei – EGF/2016/004 ES/Comunidad Valenciana automotive

text:
               28.2.2017

               RO

               Jurnalul Oficial al Uniunii Europene

               L 50/51

         DECIZIA (UE) 2017/341 A PARLAMENTULUI EUROPEAN ȘI A CONSILIULUI
   din 14 decembrie 2016
   privind mobilizarea Fondului european de ajustare la globalizare în urma unei cereri din partea Spaniei – EGF/2016/004 ES/Comunidad Valenciana automotive
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.

               (2)

               FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 21 iunie 2016, Spania a depus o cerere de mobilizare a FEG pentru disponibilizările care au avut loc în 29 de întreprinderi din sectorul autovehiculelor din Spania. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)

               În conformitate cu articolul 4 alineatul (2) din Regulamentul (UE) nr. 1309/2013, cererea Spaniei se consideră admisibilă, deoarece disponibilizările au repercusiuni grave asupra ocupării forței de muncă și asupra economiei locale, regionale sau naționale.

               (5)

               Prin urmare, ar trebui mobilizat FEG pentru a se furniza o contribuție financiară în valoare de 856 800 EUR ca răspuns la cererea depusă de Spania.

               (6)

               Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii pentru exercițiul financiar 2016, se mobilizează din Fondul european de ajustare la globalizare suma de 856 800 EUR în credite de angajament și credite de plată.
   Articolul 2
   Prezenta decizie intră în vigoare în ziua publicării sale în Jurnalul Oficial al Uniunii Europene.
   Decizia se aplică de la 14 decembrie 2016.

      Adoptată la Strasbourg, 14 decembrie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         I. KORČOK

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia Consiliului din 29 septembrie 2000 privind sistemul de resurse proprii al Comunităților Europene

text:
Anunţ juridic important

|

32000D0597

Official Journal L 253 , 07/10/2000 P. 0042 - 0046 Ediţie specială în limba cehă Chapter 01 Volume 03 P. 200  - 204 Ediţie specială în limba estonă Chapter 01 Volume 03 P. 200  - 204 Ediţie specială în limba maghiară Chapter 01 Volume 03 P. 200  - 204 Ediţie specială în limba lituaniană Chapter 01 Volume 03 P. 200  - 204 Ediţie specială în limba letonă Chapter 01 Volume 03 P. 200  - 204 Ediţie specială în limba malteză Chapter 01 Volume 03 P. 200  - 204 Ediţie specială în limba polonă Chapter 01 Volume 03 P. 200  - 204 Ediţie specială în limba slovacă Chapter 01 Volume 03 P. 200  - 204 Ediţie specială în limba slovenă Chapter 01 Volume 03 P. 200  - 204

		20000929Decizia Consiliuluidin 29 septembrie 2000privind sistemul de resurse proprii al Comunităților Europene(2000/597/CE, Euratom)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 269 al acestuia,având în vedere Tratatul de instituire a Comunității Europene a Energiei Atomice și, în special, articolul 173 al acestuia,având în vedere propunerea Comisiei [1],având în vedere avizul Parlamentului European [2],având în vedere avizul Curții de Conturi [3],având în vedere avizul Comitetului Economic și Social [4],întrucât:(1) Consiliul European care s-a întrunit la Berlin la 24 și 25 martie 1999 a hotărât, inter alia, că sistemul de resurse proprii al Comunităților trebuie să fie echitabil, transparent, eficient, simplu și bazat pe criteriul care exprimă cel mai bine capacitatea de contribuție a fiecărui stat membru.(2) Sistemul de resurse proprii al Comunităților trebuie să asigure resursele adecvate pentru dezvoltarea ordonată a politicilor Comunităților, fiind supus unei discipline bugetare stricte.(3) Este adecvat să se folosească datele de cea mai bună calitate în sensul bugetului Uniunii Europene și resurselor proprii ale Comunităților. Aplicarea Sistemului European de Conturi economice integrate (numit în continuare "SEC 95"), în conformitate cu Regulamentul (CE) nr. 2223/96 al Consiliului [5] îmbunătățește calitatea măsurării datelor cu privire la conturile naționale.(4) Este adecvat să se folosească cele mai recente noțiuni statistice în sensul resurselor proprii și pentru definirea produsului național brut (PNB) ca fiind egal în acest sens cu venitul național brut (VNB), așa cum este determinat de Comisie prin aplicarea SEC 95 în conformitate cu Regulamentul (CE) nr. 2223/96.(5) De asemenea, în cazul în care modificările la SEC 95 determină modificări semnificative în VNB așa cum este stabilit de Comisie în conformitate cu Regulamentul (CE) nr. 2223/96, este adecvat ca să decidă Consiliul, dacă aceste modificări se aplică în sensul resurselor proprii.(6) Conform Deciziei 94/728/CE, Euratom a Consiliului din 31 octombrie 1994 privind sistemul de resurse proprii [6] al Comunităților, plafonul maxim al resurselor proprii pentru 1999 a fost stabilit la 1,27 % din PNB al Comunităților la prețurile de piață, și un plafon global de 1,335 % din PNB al Comunităților a fost stabilit la creditele pentru angajamente.(7) Este adecvat să se adapteze aceste plafoane exprimate ca procente din PNB pentru a menține neschimbată suma resurselor financiare puse la dispoziția Comunităților prin stabilirea unei formule pentru determinarea noilor plafoane, în funcție de PNB, așa cum este definit în sensul prezentei decizii, pentru a fi aplicate după intrarea în vigoare a prezentei decizii.(8) Este adecvat să se folosească aceleași metode în viitor, cu ocazia modificărilor în SEC 95, care ar putea avea efecte cu privire la nivelul PNB.(9) Pentru a continua procesul de luare în considerare a capacității de contribuție a fiecărui stat membru la sistemul de resurse proprii și de a corecta aspectele regresive ale sistemului actual pentru statele membre mai puțin prospere, Consiliul European a hotărât la întâlnirea de la Berlin din 24 și 25 martie 1999, ca normele de finanțare ale Uniunii să fie modificate astfel:- nivelul maxim al TVA la resurse să scadă de la 1 % la 0,75 % în 2002 și 2003 și la 0,50 % din 2004;- baza TVA în statele membre să fie în continuare limitată la 0,50 % din PNB-ul acestora.(10) Consiliul European din 24 și 25 martie 1999 a hotărât adaptarea sumei reținute de statele membre pentru acoperirea costurilor legate de colectare în legătură cu așa-zisele resurse proprii tradiționale plătite la bugetul Uniunii Europene.(11) Dezechilibrele bugetare ar trebui corectate în așa fel încât să nu afecteze resursele proprii puse la dispoziția politicilor comunitare și rezolvate, pe cât posibil, prin mijloace ale politicii de cheltuieli.(12) Consiliul European din 24 și 25 martie 1999 a hotărât ca modalitatea de calculare a corectării dezechilibrelor bugetare în favoarea Regatului Unit, așa cum este definită în Decizia 88/376/CEE, Euratom [7] și confirmată de Decizia 94/728/CE, Euratom, nu trebuie să includă automat veniturile rezultate din modificările survenite în sistemul de finanțare și din viitoarea extindere. În consecință, în momentul extinderii "cheltuiala totală alocată" se reduce cu o sumă echivalentă cu cheltuiala anuală de pre-aderare din țările candidate, asigurându-se astfel că acele cheltuieli care nu fac obiectul unei compensări vor rămâne aceleași.(13) Din motive de claritate, descrierea calculării corectării dezechilibrelor bugetare alocată Regatului Unit a fost simplificată. Această simplificare nu are efect asupra determinării sumei acestei corectări alocate Regatului Unit.(14) Consiliul European din 24 și 25 martie 1999 a hotărât ca finanțarea corectării dezechilibrelor bugetare în favoarea Regatului Unit trebuie modificată pentru a permite Austriei, Germaniei, Țărilor de Jos și Suediei să realizeze o reducere a cotizației lor la 25 % din contribuția normală.(15) Rezerva monetară (numită în continuare "Rezerva Monetară FEOGA"), rezerva pentru finanțarea Fondului garantat de împrumut și rezerva de ajutor urgent în țările terțe sunt acoperite din rezerve specifice.(16) Comisia trebuie să întreprindă, înainte de 1 ianuarie 2006, o examinare generală a funcționării sistemului de resurse proprii, însoțită, dacă este necesar, de propuneri corespunzătoare, în lumina tuturor factorilor relevanți, inclusiv efectele extinderii cu privire la finanțarea bugetului Uniunii Europene, a posibilității de modificare a structurii resurselor proprii prin crearea de noi resurse proprii autonome și corectarea dezechilibrelor bugetare acordată Regatului Unit, ca și acordarea în cazul Austriei, Germaniei, Țărilor de Jos și Suediei a reducerii pentru finanțarea dezechilibrelor bugetare în favoarea Regatului Unit.(17) Dispoziții trebuie adoptate pentru a preciza trecerea de la sistemul introdus prin Decizia 94/728/CE, Euratom la sistemul care decurge din prezenta decizie.(18) Consiliul European din 24 și 25 martie 1999 a hotărât ca prezenta decizie să intre în vigoare la 1 ianuarie 2002,ADOPTĂ PREZENTA DECIZIE ȘI RECOMANDĂ ADOPTAREA ACESTEIA DE CĂTRE STATELE MEMBRE:Articolul 1Se alocă resurse proprii Comunităților în vederea asigurării finanțării bugetului Uniunii Europene potrivit normelor stabilite în articolele următoare, în conformitate cu articolul 269 din Tratatul de instituire a Comunității Europene (denumit în continuare "Tratatul CE") și cu articolul 173 din Tratatul de instituire a Comunității Europene a Energiei Atomice (denumit în continuare "Tratatul Euratom").Bugetul Uniunii Europene este, fără a aduce atingere altor venituri, finanțat în totalitate din resursele proprii ale Comunităților.Articolul 2(1) Constituie venituri din resurse proprii înscrise în bugetul Uniunii Europene următoarele:(a) taxe, prime, sume compensatorii sau adiționale, sume adiționale sau elemente și alte drepturi stabilite sau care trebuie să fie stabilite de către instituțiile Comunităților în legătură cu comerțul cu țările membre în cadrul politicii agricole comunitare și, de asemenea, contribuții și alte drepturi prevăzute în cadrul organizației comunitare a piețelor de zahăr;(b) drepturile din Tariful vamal comun și alte drepturi stabilite sau a fi stabilite de către instituțiile Comunităților în legătură cu comerțul cu țările terțe și taxele vamale la produsele care intră sub incidența Tratatului de instituire a Comunității Europene a Cărbunelui și Oțelului;(c) aplicarea unui nivel uniform valabil pentru toate țările membre al bazei de evaluare armonizate a TVA, determinată în conformitate cu normele Comunității. Baza de evaluare avută în vedere în acest scop nu trebuie să depășească 50 % din PNB al fiecărui stat membru, așa cum se prevede la alineatul (7);(d) aplicarea unei rate determinate după procedura bugetară ținând seama de toate celelalte venituri la totalul PNB al tuturor statelor membre.(2) De asemenea, constituie resurse proprii înscrise în bugetul Uniunii Europene, veniturile rezultate din toate taxele noi instituite în cadrul politicii comune, în conformitate cu Tratatul CE sau Tratatul Euratom, cu condiția ca procedura de la articolul 269 din Tratatul CE sau de la articolul 173 din Tratatul Euratom să fie realizată.(3) Statele membre rețin, cu titlu de costuri de colectare, 25 % din sumele menționate la alineatul (1) literele (a) și (b), care sunt stabilite după 31 decembrie 2000.(4) Rata uniformă menționată la alineatul (1) litera (c) corespunde ratei care rezultă din diferența între:(a) rata maximă a TVA la resurse, care este fixată la:0,75 % în 2002 și 2003;0,50 % din 2004și(b) o rată ("rată înghețată") echivalentă cu raportul dintre suma compensației menționate la articolul 4 și totalul bazelor de evaluare a TVA stabilite conform alineatului (1) litera (c) ale tuturor statelor membre, ținând seama de faptul că Regatul Unit este exclus de la finanțarea corectării de care beneficiază și că partea cu care contribuie Austria, Germania, Țările de Jos și Suedia la finanțarea corectării acordate Regatului Unit este redusă la o pătrime din valoarea sa normală.(5) Rata fixată la alineatul (1) litera (d) se aplică la PNB al fiecărui stat membru(6) În cazul în care, la începutul fiecărui an financiar, bugetul nu a fost adoptat, rata uniformă a TVA și rata aplicabilă PNB al statelor membre stabilite anterior, fără a aduce atingere dispozițiilor adoptate conform articolului 8 alineatul (2) cu privire la rezerva monetară FEOGA, rezerva pentru finanțarea Fondului garantat de împrumut și rezerva pentru ajutor de urgență în țările terțe, rămâne valabilă până la intrarea în vigoare a noilor rate.(7) Pentru aplicarea prezentei decizii, PNB este definit ca VNB pentru acel an la prețurile de piață, așa cum sunt determinate de Comisie prin aplicarea SEC 95 conform Regulamentului (CE) nr. 2223/96.În cazul modificărilor la SEC 95 care determină schimbări semnificative ale VNB astfel cum a fost stabilit de Comisie, Consiliul, hotărând în unanimitate la o propunere a Comisiei și după consultarea Parlamentului European, decide dacă aceste modificări se aplică în sensul prezentei decizii.Articolul 3(1) Suma totală a resurselor proprii alocate Comunităților pentru a acoperi creditele pentru plăți nu poate depăși un anume procent din PNB al statelor membre. Acest procent, exprimat cu două zecimale, va fi calculat de Comisie în decembrie 2001 pe baza următoarei formule:+++++ TIFF +++++Resurse proprii maxime =1998 + 1999 + 2000 PNB SEC ediția a doua1,27 % ×1998 + 1999 + 2000 PNB SEC 95(2) Creditele pentru angajamentele înscrise în bugetul general al Uniunii Europene, trebuie să aibă o evoluție ordonată finalizată într-un pachet total, care nu depășește un anumit procent din totalul PNB al statelor membre. Acest procent exprimat cu două zecimale, se calculează de Comisie în decembrie 2001 pe baza următoarei formule:+++++ TIFF +++++Creditele maxime pentru angajamente =1998 + 1999 + 2000 PNB SEC ediția a doua1,335 % ×1998 + 1999 + 2000 PNB SEC 95Un raport constant între sumele alocate Comunităților și sumele alocate pentru plăți, se menține pentru a garanta compatibilitatea lor și pentru a permite respectarea în anii următori a plafoanelor de la alineatul (1).(3) Comisia comunică autorităților bugetare, înainte de 31 decembrie 2001, noile plafoane pentru resurse proprii.(4) Metoda descrisă la alineatele (1) și (2) este urmată în cazul unor modificări în SEC 95 care determină schimbări la nivelul PNB.Articolul 4Regatului Unit i se acordă o corectare a dezechilibrele bugetare.Corectarea se stabilește prin:(a) calcularea diferenței, în anul financiar precedent, dintre:- partea procentuală a Regatului Unit în totalul bazelor de evaluare TVA nereduse și- partea procentuală a Regatului Unit în totalul cheltuielilor alocate;(b) multiplicarea diferenței obținute astfel, cu totalul cheltuielilor alocate;(c) multiplicarea rezultatului de la litera (b) cu 0,66;(d) scăderea din rezultatul obținut la litera (c) a efectului care rezultă pentru Regatul Unit în urma trecerii de la TVA redusă și a plăților menționate la articolul 2 alineatul (1) litera (d), adică diferența dintre:- ceea ce ar fi trebuit Regatul Unit să plătească pentru sumele finanțate din resursele menționate la articolul 2 alineatul (1) literele (c) și (d), dacă rata uniformă a TVA s-ar fi aplicat la bazele nereduse și- plățile Regatului Unit conform articolului 2 alineatul (1) literele (c) și (d);(e) din 2001, scăderea din rezultatul obținut la litera (d) a câștigurilor nete ale Regatului Unit rezultate din creșterea procentului resurselor menționate la articolul 2 alineatul (1) literele (a) și (b) reținute de statele membre pentru a acoperi costurile de colectare și cele conexe;(f) calcularea, la momentul fiecărei extinderi a Uniunii Europene, a unei ajustări a rezultatului menționat la litera (e) pentru a reduce compensarea, și astfel asigurând că cheltuielile necompensate înainte de extindere rămân neschimbate după extindere. Ajustarea se efectuează prin reducerea sumei totale a cheltuielilor alocate, cu o sumă echivalentă cu cheltuielile anuale de pre-aderare în țările candidate. Toate sumele astfel calculate sunt reportate în anii financiari ulteriori, și se ajustează anual prin aplicarea deflatorului euro PNB, folosit pentru adaptarea perspectivelor financiare.Articolul 5(1) Costul corectării se suportă de celelalte state membre conform următoarelor modalități:Repartizarea costului se calculează mai întâi raportându-se la partea fiecărui stat membru, la plățile menționate la articolul 2 alineatul (1) litera (d), Regatul Unit fiind exclus; se ajustează apoi, așa încât să se limiteze contribuția financiară a Austriei, Germaniei, Țărilor de Jos și Suediei la o pătrime din contribuția normală rezultată în urma calculelor.(2) Corectarea se acordă Regatului Unit printr-o reducere a plăților sale, rezultate din aplicarea articolului 2 alineatul (1) literele (c) și (d). Costurile suportate de celelalte state membre se adaugă plăților acestora rezultate din aplicarea pentru fiecare stat membru a articolului 2 alineatul (1) literele (c) și (d).(3) Comisia efectuează calculele necesare pentru aplicarea articolului 4 și a prezentului articol.(4) În cazul în care la începutul anului financiar bugetul nu a fost încă adoptat, corectarea acordată Regatului Unit și costurile suportate de celelalte state membre, înscrise în ultimul buget adoptat, rămân aplicabile.Articolul 6Veniturile menționate la articolul 2 se folosesc fără distincție pentru a finanța toate cheltuielile din buget. Veniturile necesare pentru a acoperi în întregime sau parțial rezerva monetară FEOGA, rezerva pentru finanțarea Fondului garantat de împrumut și rezerva pentru ajutorul de urgență în țările terțe, înscrise în buget, nu se colectează de la statele membre până nu sunt puse în aplicare rezervele. Dispozițiile cu privire la funcționarea acestor rezerve se adoptă, dacă este necesar, în conformitate cu articolul 8 alineatul (2).Articolul 7Orice excedent de venit al Comunităților, pe totalul cheltuielilor efective din cursul anului financiar, se reportează pentru anul financiar viitor.Orice excedent generat de un transfer de la capitolele Fondului de garanție FEOGA sau excedent de la Fondul de garanție cu privire la măsuri exterioare, plătite statului din buget, constituie resurse proprii.Articolul 8(1) Resursele proprii ale Comunităților, menționate la articolul 2 alineatul (1) literele (a) și (b), se colectează de către statele membre în conformitate cu actele cu putere de lege, normele și actele administrative naționale, care, după caz, sunt adaptate cerințelor normelor administrative comunitare.Comisia examinează la intervale regulate, dispozițiile naționale comunicate de către statele membre, notifică tuturor statelor membre adaptările pe care le consideră necesare pentru a asigura conformitatea acestora cu normele administrative comunitare și raportează la autoritatea bugetară.Statele membre pun la dispoziția Comisiei resursele menționate la articolul 2 alineatul (1) literele (a)-(d).(2) Fără a aduce atingere verificării conturilor și controalelor de conformitate și de regularitate, menționate la articolul 248 din Tratatul CE și la articolul 160 C din Tratatul Euratom, aceste verificări și controale privesc, în principal, fiabilitatea și eficiența sistemelor și a procedurilor de determinare a bazei pentru resursele proprii provenind din TVA și PNB, și fără a aduce atingere controalelor efectuate în conformitate cu articolul 279 litera (c) din Tratatul CE și articolul 183 litera (c) din Tratatul Euratom, Consiliul, hotărând în unanimitate și la propunerea Comisiei, după consultarea Parlamentului European, adoptă dispozițiile necesare pentru punerea în aplicare a prezentei decizii, cât și a celor cu privire la controlul colectării, punerea la dispoziția Comisiei și plata veniturilor menționate la articolele 2 și 5.Articolul 9Comisia întreprinde, înainte de 1 ianuarie 2006, o reexaminare generală a sistemului de resurse proprii și, dacă este necesar, face propunerile corespunzătoare, în lumina tuturor factorilor relevanți, inclusiv efectele extinderii la nivelul finanțării bugetului, posibilitatea modificării structurii resurselor proprii, prin crearea de noi resurse proprii autonome și corectarea dezechilibrelor bugetare acordată Regatului Unit, ca și acordarea unei reduceri în cazul Austriei, Germaniei, Țărilor de Jos și Suediei în conformitate cu articolul 5 alineatul (1).Articolul 10(1) Prezenta decizie este notificată statelor membre de către secretarul general al Consiliului și decizia se publică în Jurnalul Oficial al Comunităților Europene.Statele membre notifică secretarului general al Consiliului, fără întârziere, îndeplinirea procedurilor necesare pentru adoptarea prezentei decizii, în conformitate cu normele lor constituționale.Decizia intră în vigoare în prima zi a lunii următoare primirii ultimelor notificări menționate la al doilea paragraf. Aceasta intră în vigoare la 1 ianuarie 2002, cu excepția articolului 2 alineatul (3) și articolului 4 care intră în vigoare la 1 ianuarie 2001.(2) (a) Cu excepția literei (b), Decizia 94/728/CE, Euratom se abrogă de la 1 ianuarie 2002. Orice trimitere la Decizia Consiliului din 21 aprilie 1970 cu privire la înlocuirea contribuțiilor financiare ale statelor membre cu resursele proprii ale Comunităților [8], cu privire la Decizia 85/257/CEE, Euratom a Consiliului din 7 mai 1985 cu privire la sistemul de resurse proprii al Comunităților Europene [9], la Decizia 88/376/CEE, Euratom a Consiliului sau la Decizia 94/728/CE, Euratom se înțelege ca trimitere la prezenta decizie;(b) articolele 2, 4 și 5 din Deciziile 88/376/CEE, Euratom și 94/728/CE, Euratom se aplică în continuare la calcularea și ajustarea veniturilor care provin din aplicarea unei rate uniforme, valabile pentru toate statele membre, la baza de evaluare a TVA determinată uniform și limitată la 50 % și 55 % din PNB al fiecărui stat membru, în funcție de anul financiar și la calcularea corectării dezechilibrelor bugetare acordată Regatului Unit pentru anii 1998-2000.(c) Pentru sumele menționate la articolul 2 alineatul (1) literele (a) și (b), care ar fi trebuit să fie achitate de către statele membre înainte de 28 februarie 2001 în conformitate cu normele comunitare aplicabile, statele membre rețin în continuare 10 % din aceste sume prin costurile de colectare.Adoptată la Bruxelles, 29 septembrie 2000.Pentru ConsiliuPreședinteleL. Fabius[1] JO C 274 E, 28.9.1999, p. 39.[2] Aviz acordat la 17 noiembrie 1999 (JO C 189, 7.7.2000, p. 79).[3] JO C 310, 28.10.1999, p. 1.[4] JO C 368, 20.12.1999, p. 16.[5] JO L 310, 30.11.1996, p. 1, regulament astfel cum a fost modificat prin Regulamentul (CE) nr. 448/98 (JO L 58, 27.2.1998, p. 1).[6] JO L 293, 12.11.1994, p. 9.[7] JO L 185, 15.7.1988, p. 24.[8] JO L 94, 28.4.1970, p. 19.[9] JO L 128, 14.5.1985, p. 15, decizia este abrogată de Decizia 88/376/CEE, Euratom.--------------------------------------------------


title: Decizia Băncii Centrale Europene din 17 noiembrie 2005 privind distribuția către băncile centrale naționale ale statelor membre participante a venitului Băncii Centrale Europene rezultat din bancnotele euro în circulație (BCE/2005/11)

text:
Anunţ juridic important

|

32005D0011

Jurnalul Oficial L 311 , 26/11/2005 p. 0041 - 0042 Jurnalul Oficial L 349 , 12/12/2006 p. 0621 - 0622

		Decizia Băncii Centrale Europenedin 17 noiembrie 2005privind distribuția către băncile centrale naționale ale statelor membre participante a venitului Băncii Centrale Europene rezultat din bancnotele euro în circulație(BCE/2005/11)(2005/831/CE)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene, în special articolul 33,întrucât:(1) Pentru a permite alocarea fondurilor în vederea constituirii unui provizion pentru riscurile asociate cursului de schimb valutar, ratei dobânzii și prețului aurului, este necesară modificarea Deciziei BCE/2002/9 din 21 noiembrie 2002 privind distribuția către băncile centrale naționale ale statelor membre participante a venitului Băncii Centrale Europene rezultat din bancnotele euro în circulație [1]. Pe lângă aceasta, din motive operaționale, este mai adecvat să se distribuie venitul Băncii Centrale Europene (BCE) rezultat din bancnotele euro în circulație doar o singură dată pentru fiecare exercițiu financiar, decât pentru fiecare trimestru.(2) Decizia BCE/2001/15 din 6 decembrie 2001 privind emisiunea de bancnote euro [2] stabilește repartizarea bancnotelor euro în circulație către băncile centrale naționale (BCN) proporțional cu cotele lor vărsate la capitalul BCE. Articolul 4 din Decizia BCE/2001/15 și anexa la respectiva decizie atribuie BCE 8 % din valoarea totală a bancnotelor euro în circulație. BCE deține creanțe intra-Eurosistem asupra BCN proporționale cu părțile lor din grila de repartiție pentru capitalul subscris, pentru o valoare echivalentă cu valoarea bancnotelor euro pe care le emite.(3) În temeiul articolului 2 alineatul (2) din Decizia BCE/2001/16 din 6 decembrie 2001 privind repartizarea venitului monetar al băncilor centrale naționale ale statelor membre participante începând cu exercițiul financiar 2002 [3], soldurile intra-Eurosistem privind bancnotele euro în circulație sunt remunerate la rata de referință. În temeiul articolului 2 alineatul (3) din Decizia BCE/2001/16, această remunerare este decontată prin plăți TARGET.(4) Considerentul 6 din Decizia BCE/2001/16 prevede că venitul obținut de BCE din remunerarea creanțelor sale intra-Eurosistem asupra BCN corespunzătoare părții deținute din bancnotele euro în circulație ar trebui să fie, în principiu, distribuit către BCN în conformitate cu deciziile Consiliului guvernatorilor, în mod proporțional cu părțile deținute de respectivele bănci din grila de repartiție pentru capitalul subscris și în același exercițiu financiar în care este obținut venitul.(5) Atunci când distribuie venitul obținut de BCE din remunerarea creanțelor sale intra-Eurosistem asupra BCN corespunzătoare părții deținute din bancnotele euro în circulație, BCE ar trebui să țină seama de o estimare a rezultatului său financiar pentru exercițiul respectiv care să ia în calcul necesitatea de a aloca fonduri în vederea constituirii unui provizion pentru riscurile asociate cursului de schimb valutar, ratei dobânzii și prețului aurului, precum și disponibilitatea provizioanelor care ar putea fi eliberate pentru acoperirea unor cheltuieli anticipate.(6) Atunci când determină suma din profitul net al BCE care urmează să fie transferată în fondul general de rezervă în conformitate cu articolul 33.1 din Statut, Consiliul guvernatorilor ar trebui să țină seama de faptul că orice parte din profitul în cauză care corespunde venitului rezultat din bancnotele euro în circulație ar trebui să fie distribuită integral către BCN,DECIDE:Articolul 1DefinițiiÎn sensul prezentei decizii:(a) "state membre participante" înseamnă statele membre care au adoptat moneda euro în conformitate cu Tratatul de instituire a Comunității Europene;(b) "BCN" înseamnă băncile centrale naționale ale statelor membre participante;(c) "solduri intra-Eurosistem privind bancnotele euro în circulație" înseamnă creanțele și datoriile născute între BCE și o BCN și între o BCN și alte BCN, ca rezultat al aplicării articolului 4 din Decizia BCE/2001/15;(d) "venitul BCE rezultat din bancnotele euro în circulație" înseamnă venitul obținut de BCE din remunerarea creanțelor sale intra-Eurosistem asupra BCN, corespunzătoare părții sale deținute din bancnotele euro în circulație, ca rezultat al aplicării articolului 2 din Decizia BCE/2001/16.Articolul 2Distribuția provizorie a venitului BCE rezultat din bancnotele euro în circulație(1) Venitul BCE rezultat din bancnotele euro în circulație este datorat integral BCN în același exercițiu financiar în care este obținut și este distribuit BCN proporțional cu părțile lor vărsate la capitalul subscris al BCE.(2) BCE distribuie către BCN venitul său rezultat din bancnotele euro în circulație obținut în fiecare exercițiu financiar în a doua zi lucrătoare a anului următor.(3) Suma din venitul BCE rezultat din bancnotele euro în circulație poate fi redusă în conformitate cu orice decizie a Consiliului guvernatorilor pe baza Statutului, în temeiul cheltuielilor suportate de BCE în legătură cu emisiunea și prelucrarea bancnotelor euro.Articolul 3Derogare de la articolul 2Prin derogare de la articolul 2:1. Consiliul guvernatorilor decide înainte de sfârșitul exercițiului financiar să nu distribuie o parte sau întreg venitul BCE rezultat din bancnotele euro în circulație în conformitate cu articolul 2, în măsura necesară astfel încât valoarea venitului distribuit să nu depășească profitul net al BCE pentru respectivul exercițiu financiar, în cazul în care, pe baza unei estimări justificate pregătite de Comitetul executiv, Consiliul guvernatorilor prevede că BCE va înregistra pierderi totale anuale sau va obține un profit net anual mai mic decât valoarea estimată a venitului său rezultat din bancnotele euro în circulație;2. Consiliul guvernatorilor poate decide înainte de sfârșitul exercițiului financiar să transfere o parte sau întreg venitul BCE rezultat din bancnotele euro în circulație într-un provizion pentru riscurile asociate cursului de schimb valutar, ratei dobânzii și prețului aurului.Articolul 4Dispoziții finale(1) Decizia BCE/2002/9 se abrogă. Trimiterile la decizia abrogată se interpretează ca trimiteri la prezenta decizie.(2) Prezenta decizie intră în vigoare în ziua următoare datei adoptării.Adoptată la Frankfurt pe Main, 17 noiembrie 2005.Președintele BCEJean-Claude Trichet[1] JO L 323, 28.11.2002, p. 49.[2] JO L 337, 20.12.2001, p. 52. Decizie, astfel cum a fost modificată ultima dată prin Decizia BCE/2004/9 (JO L 205, 9.6.2004, p. 17).[3] JO L 337, 20.12.2001, p. 55. Decizie, astfel cum a fost modificată ultima dată prin Decizia BCE/2003/22 (JO L 9, 15.1.2004, p. 39).--------------------------------------------------


title: 2013/607/UE: Decizia Parlamentului European din 17 aprilie 2013 privind închiderea conturilor Oficiului European de Poliție pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/318

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Oficiului European de Poliție pentru exercițiul financiar 2011
   (2013/607/UE)
   PARLAMENTUL EUROPEAN,

               —

               având în vedere conturile anuale finale ale Oficiului European de Poliție pentru exercițiul financiar 2011,

               —

               având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2011, însoțit de răspunsurile oficiului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (4), în special articolul 43,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0083/2013),

               1.

               aprobă închiderea conturilor Oficiului European de Poliție pentru exercițiul financiar 2011;

               2.

               încredințează Președintelui sarcina de a transmite prezenta decizie directorului Oficiului European de Poliție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 187.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 121, 15.5.2009, p. 37.

      (5)  JO L 357, 31.12.2002, p. 72.


title: Decizia Consiliului din 17 martie 2008 de numire a unui membru al Consiliului de administrație al Agenției Europene pentru Produse Chimice

text:
               19.3.2008

               RO

               Jurnalul Oficial al Uniunii Europene

               C 73/23

      DECIZIA CONSILIULUI

   din 17 martie 2008
   de numire a unui membru al Consiliului de administrație al Agenției Europene pentru Produse Chimice
   (2008/C 73/06)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede numirea de către Consiliu, în calitate de membri ai Consiliului de administrație al Agenției Europene pentru Produse Chimice, a câte unui reprezentant din fiecare stat membru.

               (2)

               Prin decizia din 7 iunie 2007 (2), Consiliul a numit 27 de membri ai Consiliului de administrație al Agenției Europene pentru Produse Chimice.

               (3)

               Guvernul român a informat Consiliul cu privire la intenția sa de a îl înlocui pe reprezentantul României în cadrul Consiliului de administrație și a înaintat o nominalizare pentru un nou reprezentant, care ar trebui să fie numit pentru perioada rămasă până la 31 mai 2011,

         DECIDE:
   Articolul 1
   Dl Teodor OGNEAN, cetățean român, născut la 21 februarie 1947, este numit membru al Consiliului de administrație al Agenției Europene pentru Produse Chimice, în locul dnei Rodica MOROHOI, pentru perioada cuprinsă între 20 martie 2008 și 31 mai 2011.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 17 martie 2008.

            Pentru Consiliu

            Președintele

         I. JARC

      (1)  JO L 396, 30.12.2006, p. 1. Corectat în JO L 136, 29.5.2007, p. 3.

      (2)  JO C 134, 16.6.2007, p. 6.


title: 2008/264/CE: Decizia Comisiei din 25 martie 2008 privind cerințele referitoare la siguranța împotriva incendiilor care trebuie îndeplinite de standardele europene relative la țigări în temeiul Directivei 2001/95/CE a Parlamentului European și a Consiliului (Text cu relevanță pentru SEE)

text:
               26.3.2008

               RO

               Jurnalul Oficial al Uniunii Europene

               L 83/35

      DECIZIA COMISIEI

   din 25 martie 2008
   privind cerințele referitoare la siguranța împotriva incendiilor care trebuie îndeplinite de standardele europene relative la țigări în temeiul Directivei 2001/95/CE a Parlamentului European și a Consiliului
   (Text cu relevanță pentru SEE)
   (2008/264/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (1) litera (a),
   întrucât:

               (1)

               Directiva 2001/95/CE prevede ca standardele europene să fie stabilite de organismele europene de standardizare. Aceste standarde trebuie să garanteze că produsele îndeplinesc cerința generală de siguranță prevăzută în directivă.

               (2)

               În temeiul Directivei 2001/95/CE, un produs este considerat sigur, în ceea ce privește riscurile și categoriile de riscuri reglementate de standardele naționale relevante, atunci când este în conformitate cu standardele naționale neobligatorii de transpunere a standardelor europene.

               (3)

               Țigările sunt în mod inerent produse periculoase, deoarece produc căldură și conțin un material inflamabil care continuă să ardă pe întreaga lungime a țigării odată ce este aprins. Printre riscurile asociate cu țigările aprinse, atunci când acestea sunt așezate cu neatenție și lăsate nesupravegheate, sunt incendiile soldate cu decese, răniri și pagube materiale. Accidentele de acest tip au fost monitorizate, ele cauzând o cifră estimativă de cel puțin 1 000 de victime decedate pe teritoriul comunității în fiecare an (2).

               (4)

               Au fost dezvoltate soluții tehnice pentru a împiedica arderea țigărilor pe întreaga lungime dacă nu sunt fumate activ. Țigările disponibile în comerț conțin benzi de hârtie în hârtia țigării, acestea având o lățime de 6 mm și fiind poziționate la o distanță de aproximativ 20-30 mm. Aceste „încetinitoare” fac ca țigările aprinse să se stingă singure, cel puțin într-o anumită măsură, împiedicând accesul oxigenului la zona de ardere. Tendința redusă de aprindere restricționează astfel sursa și riscul de incendiu.

               (5)

               Cerințele de siguranță relative la țigări trebuie stabilite în temeiul dispozițiilor articolului 4 din Directiva 2001/95/CE, în scopul solicitării organismelor de standardizare să dezvolte un standard referitor la tendința redusă de aprindere a țigărilor, în conformitate cu procedura prevăzută în Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice (3), precum și în scopul autorizării publicării trimiterii la standardul adoptat în Jurnalul Oficial al Uniunii Europene. Organismele de standardizare trebuie să acorde importanța necesară standardului ASTM E2187-04.

               (6)

               Odată cu publicarea în Jurnalul Oficial, se va presupune că țigările produse în conformitate cu standardul vor fi conforme cu cerința generală de siguranță prevăzută în Directiva 2001/95/CE privind siguranța generală a produselor în ceea ce privește cerința referitoare la siguranța împotriva incendiilor.

               (7)

               Măsurile prevăzute în prezenta decizie sunt conforme cu avizul comitetului instituit în conformitate cu Directiva 2001/95/CE,

         DECIDE:
   Articolul 1
   Scop
   Scopul prezentei decizii este de a stabili cerința pe baza căreia Comisia poate solicita organismelor de standardizare competente să stabilească standardul relevant în vederea reducerii tendinței de aprindere a țigărilor. Această tendință de aprindere a țigărilor va fi redusă astfel încât să se minimizeze numărul incendiilor soldate cu decese, răniri și pagube materiale.
   Articolul 2
   Definiție
   În sensul prezentei decizii, țigară cu tendință redusă de aprindere reprezintă o țigară care se stinge singură dacă nu este fumată activ, înainte să ardă pe întreaga sa lungime.
   Articolul 3
   Cerință
   În sensul articolului 4 din Directiva 2001/95/CE, cerința referitoare la siguranță este următoarea: nu mai mult de 25 % dintr-un lot de specimene de țigări ce urmează să fie testate vor arde pe întreaga lor lungime.

      Adoptată la Bruxelles, 25 martie 2008.

            Pentru Comisie

         Meglena KUNEVA

            Membru al Comisiei

      (1)  JO L 11, 15.1.2002, p. 4.

      (2)  Consorțiul ASPECT, tutun sau sănătate în Uniunea Europeană. Trecut, prezent și viitor, Comisia Europeană, 2004
   (http://ec.europa.eu/health/ph_determinants/life_style/Tobacco/Documents/tobacco_exs_en.pdf)

      (3)  JO L 204, 21.7.1998, p. 37. Directivă modificată ultima dată prin Directiva 2006/96/CE a Consiliului (JO L 363, 20.12.2006, p. 81).


title: 2012/607/UE: Decizia Parlamentului European din 10 mai 2012 privind închiderea conturilor Întreprinderii comune Clean Sky pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/319

         DECIZIA PARLAMENTULUI EUROPEAN
   din 10 mai 2012
   privind închiderea conturilor Întreprinderii comune Clean Sky pentru exercițiul financiar 2010
   (2012/607/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune Clean Sky pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune Clean Sky pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 71/2008 al Consiliului din 20 decembrie 2007 privind înființarea Întreprinderii comune Clean Sky (3), în special articolul 11 alineatul (4),

               —

               având în vedere normele financiare ale Întreprinderii comune Clean Sky adoptate printr-o decizie a Consiliului său de conducere la 7 noiembrie 2008,

               —

               având în vedere Avizul nr. 2/2011 referitor la normele financiare ale Întreprinderii comune Clean Sky emis de Curtea de Conturi la 8 februarie 2011,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0115/2012),

               1.

               aprobă închiderea conturilor Întreprinderii comune Clean Sky pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Întreprinderii comune Clean Sky, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 8.

      (2)  JO L 248, 16.9.2002, p. 1.

      (3)  JO L 30, 4.2.2008, p. 1.

      (4)  JO L 357, 31.12.2002, p. 72.